ג'ק הארלו

ג'ק תומאס הארלו (באנגלית: Jackman Thomas Harlow; נולד ב-13 במרץ 1998) הוא ראפר, זמר ופזמונאי אמריקאי, הידוע בעיקר בביצועי הלהיטים "Whats Poppin", "Industry Baby", שהגיעו למקום השני והראשון במצעד הבילבורד הוט 100.

 ביוגרפיה 
הארלו נולד וגדל בשלביוויל שבקנטקי, ובגיל 12 עבר ללואיוויל, שם החל את קריירת הראפ שלו. הארלו הוא בנם של מגי (פייט) הארלו, אשת עסקים, ובריאן הארלו. יש לו אח צעיר אחד, קלייבורן "קליי" הארלו (יליד 2000). הוא ממוצא צרפתי ואירי. הארלו החל לראפרפ בגיל 12, כשהוא ומשפחתו עברו ללואיוויל. באותה התקופה, יצר יחד עם חברו תקליטור בשם Rippin and Rappin, לו מכרו עותקים בבית הספר שלהם. כשהיה בכיתה ז', הארלו רכש מיקרופון מקצועי והכין את המיקסטייפ הראשון שלו, Extra Credit, באמצעות הכינוי "מר הארלו". הוא הקים קולקטיב בשם "כנופיית איילים" עם חברים שונים; במהלך תקופה זו, הוא עבד על שני מיקסטייפים שבסופו של דבר מעולם לא יצאו לאור, Moose Gang ו-Music for the Deaf.

 קריירה 
בשנת 2015 הוציא הארלו את האלבום המסחרי הראשון שלו, מיני-אלבום בשם The Handsome Harlow, אשר יצא לאור באמצעות חברת תקליטיו של המפיק גיל הולנד , "". ב-2016 הוציא את הסינגל "Never Woulda Known", בו אירח את הזמר ג'וני ספאניש. במרץ של אותה השנה, שימש כמופע החימום של הזמר וינס סטפלס , בהופעתו בלואיוויל.

ביוני 2016, פחות מחודש לאחר שסיים את לימודיו בתיכון, הוציא את המיקסטייפ 18, שהיה האלבום הראשון שיצא בלייבל וקולקטיב המוזיקה שהקים, "Private Garden", בו משתף הארלו פעולה עם אמנים שונים מסצנת ההיפ הופ.

בקיץ 2017 הוציא הארלו את הסינגל "Routine". באוקטובר אותה שנה, הוא הוציא סינגל נוסף, "Dark Knight", עם קליפ נלווה. "Dark Knight" הפך לסינגל המוביל במיקסטייפ Gazebo של הארלו, שיצא בנובמבר 2017. הארלו יצא לסיבוב הופעות בן 14 ערים לתמיכה באלבום, והסיבוב הסתיים בינואר 2018.

באוגוסט 2018 פורסם כי הארלו חתם בחברת התקליטים של המפיק די ג'יי דרמה, "Generation Now", וגם בחברת אטלנטיק רקורדס, וביום ההכרזה פרסם את הסינגל "Sundown". ב-17 באוגוסט, הוציא הארלו את המיקסטייפ המסחרי הראשון שלו, Loose. בנובמבר של אותה השנה יצא לסיבוב הופעות באמריקה הצפונית על מנת לקדם את המיקסטייפ, שהסתיים בדצמבר.

בשנת 2019 הוציא מיקסטייפ בן 12 שירים בשם Confetti, והשיק סיבוב הופעות בארצות הברית לתמיכה במיקסטייפ, שהחל באוקטובר של אותה השנה.

ב-21 בינואר 2020, הארלו הוציא את הסינגל "Whats Poppin", בתור הסינגל המוביל מהמיני-אלבום השני שלו, Sweet Action. השיר שותף בהרחבה בפלטפורמת המדיה החברתית של טיקטוק. ביום הולדתו ה-22 של הארלו, 13 במרץ 2020, הוא הוציא את המיני-אלבום. ב-24 ביוני 2020, הארלו הוציא את הרמיקס של השיר, בהשתתפות דה-בייבי, טורי ליינז וליל ויין.

ב-22 באוקטובר 2020 הוציא הארלו את הסינגל "Tyler Herro", הסינגל המוביל מאלבום האולפן הראשון שלו, Thats What They All Say. השיר קיבל קליפ בכיכובו של הארלו ושחקן ה-NBA טיילר הירו. ב-2 בדצמבר 2020 הכריז הארלו על האלבום. הסינגל השני, "Way Out", בהשתתפות ביג שון, יצא לאור ב-9 בדצמבר 2020. האלבום יצא לאור ב-11 בדצמבר 2020.

ב-27 במרץ 2021, הארלו הופיע כאורח המוזיקלי בעונה ה-46 של סאטרדיי נייט לייב. הוא ביצע מיקס של "Tyler Hero" ו-"Whats Poppin" בסט הראשון שלו וביצע את "Same Guy" עם אדם לוין בסט השני שלו. הוא גם הופיע והשתתף בפרודיה שהוקלטה מראש בנושא NFT על הסינגל של אמינם מ-2002, "Without Me".

ב-28 במאי 2021, הארלו הוציא שיתוף פעולה עם אמינם וקורדאה לרמיקס לסינגל של אמינם משנת 2020, "Killer".

ב-23 ביולי 2022 השתתף בשירו של ליל נאז X, "Industry Baby", שהגיע למקום הראשון במצעד הבילבורד הוט 100. ב-18 בפברואר 2022, הארלו הוציא את הסינגל "Nail Tech". באפריל, יצא הסינגל "First Class", שהגיע למקום הראשון במצעד הבילבורד הוט 100. במאי, יצא אלבומו השני, Come Home the Kids Miss You.

הארלו נכלל ברשימת פורבס 30Under30 לשנת 2022. בנוסף, הופיע ברשימת טיים 100 נקסט לשנת 2022 של מגזין טיים.

בשנת 2023 ביצע את הופעת הבכורה שלו כשחקן ראשי בסרט הספורט "גברים לבנים אינם יכולים"; רימייק לסרט בעל אותו שם משנת 1992. באותה השנה, הוציא את אלבום האולפן השלישי שלו, Jackman.

בספטמבר 2024, הוכרז שהארלו הוא חלק מהאמנים שיופיעו בסבב ההופעות של "ג'ינגל בל KIIS-FM" לשנת 2024. באותה השנה שיחק בסרט קומדיית השודים "המסיתים" בתור סקאלבו.

 דיסקוגרפיה 
 אלבומי אולפן 
 2020: Thats What They All Say
 2022: Come Home the Kids Miss You
 2023: Jackman

 מיקסטייפים 
 2011: Extra Credit
 2014: Finally Handsome
 2016: 18
 2017: Gazebo
 2018: Loose
 2019: Confetti

 מיני-אלבומים 
 2015: The Handsome Harlow
 2020: Sweet Action

 פרסים ומועמדויות 
שנהפרסקטגוריהפרויקטתוצאהמקור2019פרסי ההיפ הופ של ה-BETהמיקסטייפ הטוב ביותרLoose2020פרסי הווידאו קליפים של MTVשיר קיץ"Whats Poppin"פרסי ההיפ הופ של ה-BETשיתוף הפעולה הטוב ביותר"Whats Poppin (Remix)" (בהשתתפות טורי ליינז, דה-בייבי וליל ויין)אמן ההיפ הופ החדש הטוב ביותר2021פרס גראמיביצוע הראפ הטוב ביותר"Whats Poppin"פרסי המוזיקה של בילבורדהאמן החדש המובילשיר הסטרימינג המוביל"Whats Poppin (Remix)" (בהשתתפות טורי ליינז, דה-בייבי וליל ויין)שיתוף הפעולה המובילשיר הראפ המובילפרסי המוזיקה של iHeartRadioאמן ההיפ-הופ החדש הטוב ביותרפרסי הווידאו קליפים של MTVשיר קיץ"Industry Baby" (עם ליל נאז X)פרסי המוזיקה של MTV אירופהשיתוף הפעולה הטוב ביותר2022פרס גראמיביצוע הראפ המלודי הטוב ביותרפרסי המוזיקה של בילבורדשיתוף הפעולה המובילשיר הראפ המובילפרסי הווידאו קליפים של MTVקליפ השנהאמן השנהשיתוף הפעולה הטוב ביותר"Industry Baby" (עם ליל נאז X)שיר הקיץ"First Class"הבימוי הטוב ביותר"Industry Baby" (עם ליל נאז X)הניהול האמנותי הטוב ביותרהכוריאוגרפיה הטובה ביותרהאפקטים הוויזואליים הטובים ביותרפרסי המוזיקה של MTV אירופההשיר הטוב ביותר"First Class"אמן ההיפ הופ הטוב ביותרהמופע הטוב ביותר – ארצות הבריתפרסי המוזיקה האמריקאיתשיתוף הפעולה של השנה"Industry Baby" (עם ליל נאז X)הווידאו קליפ האהובשיר היפ הופ אהוב"First Class"פרס בחירת הקהלהזמר של 2022השיר של 2022"First Class"2023פרסי גראמיביצוע הראפ המלודי הטוב ביותרשיר הראפ הטוב ביותר"Churchill Downs" (בהשתתפות דרייק)אלבום הראפ הטוב ביותרCome Home the Kids Miss Youפרסי המוזיקה של iHeartRadioשיר השנה"First Class""Industry Baby" (עם ליל נאז X)אמן השנהשיתוף הפעולה הטוב ביותר"Industry Baby" (עם ליל נאז X)שיר השנה בהיפ הופ"First Class"שימוש מועדף בסימפול2024פרס בחירת הקהלזמר השנהאמן ההיפ-הופ של השנהפרס המוזיקה של iHeartRadioהליריקה הטובה ביותר"Lovin on Me"הקליפ הטוב ביותר"3D" (עם ג'ונגקוק)פרס ה-BETפרס בחירת הצופה"Lovin on Me"פרס הווידאו קליפים של MTVשיר השנהפרס המוזיקה של בילבורדשיר ההוט 100 המובילשיר רדיו מובילשיר ראפ מובילשיר הקיי-פופ העולמי המוביל"3D" (עם ג'ונגקוק)

 קישורים חיצוניים 



 הערות שוליים 

קטגוריה:אמני אטלנטיק רקורדס
קטגוריה:זמרים אמריקאים
קטגוריה:פזמונאים אמריקאים
קטגוריה:אמריקאים ילידי קנטקי
קטגוריה:ראפרים אמריקאים
קטגוריה:זוכי פרס הווידאו קליפים של MTV: אישים
קטגוריה:פורבס 30Under30
קטגוריה:אמריקאים שהופיעו ברשימת טיים 100 נקסט
קטגוריה:אמריקאים שנולדו ב-1998